**PROIECT**

# **DECIZIA ETAPEI DE ÎNCADRARE**

Nr............/...........................

Ca urmare a solicitării de emitere a acordului de mediu adresate deADMINISTRAȚIA REZERVAȚIEI BIOSFEREI DELTA DUNĂRII TULCEA, cu sediul în localitatea Tulcea str. Portului, nr.34 A, județul Tulcea, CP 820243 , OP 3, înregistrată la APM Tulcea cu nr. 7457/06.06.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfășurate în cadrul ședinței Comisiei de Analiză Tehnică din data de 19.06.2018, că proiectul **„CONSERVAREA PĂDURII CARAORMAN” (DESFIINŢARE ÎMPREJMUIRE),** propus a se realiza în extravilanul U.A.T. Comuna Crişan, sat Caraorman-spre braţul Sfântu Gheorghe, județul Tulcea**, nu necesita parcurgerea celorlalte etape ale procedurii de evaluare adecvată**.

 **Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu ariile naturale protejate ROSCI0065 Delta Dunării și ROSPA0031 Delta Dunării şi Complexul Razim-Sinoie, precum şi cu Rezervaţia Biosferei Delta Dunării.

- proiectul propus nu are impact negativ asupra speciilor şi habitatelor din R.B.D.D. Integritatea ariilor naturale protejate de interes comunitar ROSCI0065 Delta Dunării si ROSPA0031 Delta Dunării si Complexul Razim-Sinoie nu vor fi afectate, deoarece :

 1. nu se reduce suprafața habitatelor și/sau numărul exemplarelor speciilor de interes comunitar;

 2. nu se fragmentează habitatele de interes comunitar ;

 3. nu are impact negativ asupra factorilor care determină menținerea stării favorabile de conservare a ariilor naturale protejate de interes comunitar;

4. nu se produc modificări ale dinamicii relațiilor care definesc structura și/sau funcția ariilor naturale protejate de interes comunitar.

-proiectul propus are legatură si este necesar pentru managementul conservării ariilor naturale protejate de interes comunitar, respectiv prin eliminarea distrugerilor prin păşunat asupra vegetaţiei fragile de nisipuri şi a pădurii, creşterea gradului de suport pentru păsări şi mamifere sălbatice, scăderea gradului de vulnerabilitate contra incendiilor, reducerea poluării din aria protejată datorată în special turismului necontrolat (PET-uri). Implementarea proiectului va avea un impact pozitiv asupra speciilor și habitatelor pentru care au fost desemnate cele două arii naturale protejate de interes comunitar.

- amplasamentul proiectului se află în Judeţul Tulcea, în extravilanul Unităţii Administrativ Teritoriale Crişan, sat Caraorman, perimetrul ariei strict protejate Rezervaţia Naturală PĂDUREA CARAORMAN. Implementarea proiectului are drept scop realizarea infrastructurii de împrejmuire precum şi a campaniei de informare şi conştientizare, în scopul minimizării impactului factorului extern asupra conservării biodiversităţii din Rezervaţia naturală PĂDUREA CARAORMAN, prin gestionarea fluxului de turişti, eliminarea păşunatului şi risc redus de producere şi extindere incendii.

- implementarea proiectului urmăreşte obţinerea în final a următoarelor rezultate: refacerea habitatelor fragile de nisipuri şi a asociaţiilor erbacee, eliminarea riscului de distrugere şi refacerea hasmacelor afectate de păşunat, eliminarea pierderilor regenerărilor naturale ale speciilor forestiere, precum şi uscarea de arbori datorită roaderilor de scoarţă, creşterea capacităţii de suport şi a efectivelor speciilor sălbatice de animale şi păsări, reducerea braconajului, reducerea poluării şi creşterea stării de sănătate a speciilor sălbatice, asigurarea refacerii naturale a biodiversităţii şi a conservării acesteia pentru o perioadă îndelungată.

**Localizarea proiectului :**

- amplasamentul proiectului se află în Judeţul Tulcea, în extravilanul Unităţii Administrativ Teritoriale Crişan, sat Caraorman, perimetrul ariei strict protejate Rezervaţia Naturală Pădurea Caraorman, identificat cadastral prin T71, Pd 535/1; Pd 542/1; Pd 535; Pd 544; Pd 545; Pd 543; Pd 586; Pd 563; Pd 585; Pd 601; Pd 540; Pd 539; Nn 508; Nn 556; Nn 564; Nn 542; Nn 536; Nn 538; Nn 546; Nn 547; Hs 532; Hs 600 , pe un teren cu folosinţa actuală de „Păduri” şi destinaţia propusă conform PUG aprobat de „Păduri”, aparţinând domeniului public de interes naţional, patrimoniu natural al RBDD.

**Caracteristicile proiectului :**

Proiectul propus constă în desfiinţarea gardului existent pe perimetrul ariei strict protejate Rezervaţia Naturală PĂDUREA CARAORMAN, care este casat şi se află într-o stare avansată de degradare, iar pe anumite porţiuni lipseşte, în vederea realizării unui gard nou, folosind o tehnică corectă şi materiale durabile .

Proiectul presupune recuperarea din teren a resturilor de gard şi îndepărtarea acestora din aria strict protejată: recuperarea sârmei ghimpate în baloţi de aprox. 100 m, recuperarea stâlpilor din beton şi transportarea acestora în afara perimetrului Deltei Dunării .

* Alimentarea cu apă: nu este cazul;
* Canalizarea apelor uzate menajere: nu este cazul ;
* Energie electrica: nu este cazul;

**Condiţiile de realizare a proiectului:**

Pentru a preveni si eventual a limita si elimina efectele unui posibil impact negativ (posibil doar pe perioada de desfăşurare a lucrărilor) se vor lua de către beneficiar si antreprenorul general următoarele măsuri :

* Supravegherea lucrărilor in permanenţă de catre personal specializat si dirigintele de şantier ;
* Reducerea pe cât posibil a perioadei de execuţie a lucrărilor;
* Toate materialele folosite vor fi livrate de către furnizori acreditaţi iar transportul, manipularea si depozitarea lor se va realiza fără a afecta mediul inconjurător.
* Toate lucrările se vor desfăşura strict pe amplasament, fără a afecta vecinătăţile.
* Lucrările se vor realiza fără să genereze zgomote sau vibraţii care sa deranjeze speciile pentru care au fost desemnate ariile protejate ROSCI0065 Delta Dunării şi ROSPA0031 Delta Dunării şi Complexul Razim-Sinoie.
* Nu se vor folosi echipamente de construcţii mari care sa genereze zgomote si vibraţii. Utilajele folosite trebuie să aibă inspecţia tehnică la zi. Constructorul va lua toate măsurile pentru a preveni scurgerile de combustibil sau ulei în sol.
* Pe parcursul execuţiei se vor delimita zonele de depozitare pentru diverse materiale de construcţie, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preîntâmpina orice posibilă răspandire a acestora pe sol .
* Pe tot parcursul execuţiei se vor lua, prin grija antreprenorului general, toate masurile legate de protejarea biodiversităţii, solului, subsolului, faunei si vegetaţiei din jurul amplasamentului.
* Toate deşeurile rezultate, toate resturile si materialele nefolosite rămase se vor colecta si depozita separat, in zone bine delimitate si protejate, fiind preluate, la sfârşitul lucrărilor de către constructor şi predate unui operator de salubritate autorizat .
* Organizarea de şantier se va amplasa pe terenul pus la dispoziţie de beneficiar. Organizarea de şantier va fi prevăzută cu toalete ecologice mobile. După finalizarea lucrărilor amplasamentul se va readuce la starea iniţială.
* După finalizarea lucrărilor toate suprafeţele (învelişul vegetal) afectate temporar de lucrări vor fi readuse la starea iniţială de utilizare.

Titularul proiectului va respecta condiţiile impuse prin Certificatul de Urbanism nr.18 din 24.05.2018, emis de Primăria Comunei Crişan.

Se vor respecta prevederile legislației de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

 La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protecţia mediului, aprobata cu modificări prin Legea nr. 264/2006, cu modificările și completările ulterioare – răspunderea pentru corectitudinea informațiilor puse la dispoziția autorității competente pentru protecţia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

 Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Şef Serviciu CFM, Ing.Elena MICU**

Intocmit, Camelia Ionescu

**Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.**